Antkalnės liepa

Antkalnės liepa – išskirtinė liepa, auganti Panemunių regioniniame parke, Jurbarko rajone, Veliuonos seniūnijoje, Antkalnės kaime, 0,6 km į šiaurę nuo kelio . Medis sunkiai pasiekiamas, auga ant tankiai apaugusios griovos krašto stataus šlaito viršuje. Papėdėje – lapuočiais apaugęs Gystaus upelio slėnis su vingiuota vaga ir senvagėmis. 180 m į pietryčius nuo Antkalnės liepos, perėjus atvirą dirbamą lauką, prie kitos panašios griovos krašto auga Antkalnės ąžuolas.
miniatiūra|200px|left|Informacinė lentelė

Liepa paskelbta saugomu botaniniu gamtos paveldo objektu Jurbarko rajono savivaldybės tarybos 2003 m. kovo 27 d. sprendimu Nr. T2-68.Saugomų teritorijų valstybės kadastras. Antkalnės liepa stvk.lt/mapAtrask Lietuvos saugomas teritorijas. Antkalnės liepa saugoma.lt

2018 m. duomenimis, Antkalnės liepa atrodė pakankamai sveika, 2 m aukštyje šakojosi į dvi dalis. Nuo griovos pusės buvo ir trečia atšaka, bet jau seniai išlūžusi. Medžio aukštis – 25 m, kamieno apimtis 1,3 m aukštyje – 4,2 m, lajos plotis – 20 m.Valstybinė miškų tarnyba. Senosios Lietuvos liepos. 45. Antkalnės liepa lrv.lt 2018-06-26 2025 m. duomenimis, šalia medžio buvo įbesta informacinė lentelė, kurioje nurodyta 4,1 m apimtis, 27 m aukštis.

 Šaltiniai 

Kategorija:Lietuvos gamtos paveldo objektai
Kategorija:Jurbarko rajono paveldas